Diari Oficial de la Generalitat Valenciana


Sumari del DOGV 6535, del 03-06-2011 (2011/6265)

Notificació de la Resolució de 10 de novembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la pensió México, d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6265


Organisme emissor
:   Conselleria de Turisme

Tipus de document
:   Anunci

Notificació de la Resolució de 10 de novembre de 2010, de la secretària autonòmica de Turisme i directora de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana, la pensió México, d'Alacant.  
  
 [2011/6265]  
Per no haver sigut possible notificar de forma personal i directa a Ana María Sáez Herrero, titular i propietària de la pensió México, d'Alacant, amb signatura HA-1036, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, és procedent la seua publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 11 de maig de 2011.- La cap de l'Àrea de Producte: Isabel Palafox Gámir.  
  
Vist l'expedient de baixa de l'establiment hoteler, pensió México, siti al carrer General Primo de Rivera, 10, d'Alacant, del qual és titular i propietària Ana María Sáez Herrero i,   
  
Antecedents de fet:  
1. Per mitjà d'un escrit de 17 de juny de 2010 (registre d'entrada de 28 de juny) Ana María Sáez Herrero, va comunicar el cessament de l'activitat de l'esmentat establiment, i va aportar fotocòpia de la baixa censal en l'Agència Tributària.  
2. La Inspecció del Servici Territorial de Turisme d'Alacant va realitzar la visita a l'establiment el dia 9 de juliol de 2010, en la qual va constatar que este estava tancat i sense activitat.  
Als anteriors fets se li apliquen els següents:  
  
Fonaments de dret:  
1. L'article 14.1 de la Llei 3/1998, de 21 de maig, de Turisme de la Comunitat Valenciana, modificada per la Llei 12/2009, de 23 de desembre, de Mesures Fiscals, de Gestió Administrativa i Financera, i d'Organització de la Generalitat, en establir que: «les empreses turístiques, sense perjuí del que disposen els articles 6 i 13 de la present llei, hauran de notificar a l'administració turística l'exercici i cessament de la seua activitat o les modificacions que pogueren produir-se per mitjà de la presentació, d'una comunicació prèvia o declaració responsable, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Posteriorment, en el cas que siga procedent, l'òrgan competent inscriurà o cancel·larà d'ofici a les empreses en el Registre General d'Empreses, Establiments i Professions Turístiques de la Comunitat Valenciana, d'acord amb allò que s'ha comunicat, sense perjuí de les facultats de comprovació, control i inspecció que tinga atribuïdes i del que establix l'apartat tres del present article.».   
  
2. L'article 59.2 de la Llei 3/1998, quan disposa: «els fets constatats per la inspecció de turisme a la qual se li reconeix la condició d'autoritat i que es formalitzen en document públic observant els requisits legals pertinents, tindran valor probatori sense perjuí de les proves que, en defensa dels seus drets o interessos puguen aportar els propis administrats»".  
3. L'article 89.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que «en els procediments tramitats a sol·licitud de l'interessat, la resolució serà congruent amb les peticions formulades per este, sense que en cap cas puga agreujar la seua situació inicial i sense perjuí de la potestat de l'administració d'incoar d'ofici un nou procediment, si és procedent.  
4. L'article 29 del Decret 153/1993, de 17 d'agost, el Consell, regulador dels establiments hotelers de la Comunitat Valenciana, modificat pel Decret 22/2006, de 10 de febrer, en tant que establix que:  
«Tot tancament d'un establiment hoteler dins del seu període de funcionament deurà, així mateix, ser comunicat a l'administració turística en el termini dels quinze dies següents d'haver-se produït i indicarà la seua causa i duració. Quan este excedisca de nou mesos produirà la baixa de l'establiment, [?]».  
6. L'article 15.4 de la Llei 3/1998, en tant que disposa: «transcorreguts tres mesos des de la notificació de la denegació o la cancel·lació i baixa de la inscripció en el Registre podrà presentar-se una nova comunicació prèvia o declaració responsable d'inici d'activitat que haurà d'anar acompanyada de la documentació que acredite el compliment dels requisits establits en la normativa vigent i poden ser objecte d'inspecció prèvia a la inscripció en el Registre General d'Empreses, Establiments i Professions Turístiques.  
Per tot el susdit, la secretària autonòmica de Turisme i directora de l'Agència Valenciana del Turisme, en virtut de les competències conferides per l'article 9.2.i del Decret 209/2004 de 8 d'octubre (DOCV de 13.10.2004), resol:  
Cancel·lar la inscripció de l'establiment hoteler, pensió México,amb número d'orde HA-1036, siti a Alacant,la titular i propietària del qual és la Sra. Ana María Sáez Herrero, del Registre General d'Empreses, Establiments i Professions Turístiques de la Comunitat Valenciana, i procedir-ne a la baixa.  
Cosa que es notifica de conformitat amb el que disposen els articles 58 i 59 de la LRJPAC.  
Contra la present resolució, que no posa fi a la via administrativa, podrà interposar-se recurs d'alçada davant de la consellera de Turisme i Presidenta de l'Agència Valenciana del Turisme, en el termini d'un mes, comptat des de l'endemà a la seua notificació, d'acord amb el que establix els articles 114 i 115, en relació amb el 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 10 de novembre de 2010.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.